विदेश मंत्रालय के मुताबिक पिछले साल अगस्त में 10 से 12 हजार कामगार इराक पहुंचे. मंत्रालय की रिपोर्ट में कहा गया है 'इनमें ज्यादातर कामगार बसरा, नजफ और कर्बला के इलाके में पहुंचे हैं. सरकार ने एडवाइजरी जारी की थी कि भारतीय जन इराक ना जाए, यह एडवाइजरी 2004 से 2010 के मई तक जारी रही लेकिन अब यह एडवाइजरी हटा ली गई है. ऐसे में इरबिल, सुलेमानिया और दोहुक सरीखे कुर्दिस्तान के इलाके में भारतीय कामगार बड़ी तादाद में पहुंच रहे हैं. यहां इस्पात के कारखानों, तेल कंपनियों और निर्माण-कार्य की परियोजनाओं में कामकाज की स्थितियां बेहतर हैं और वेतन भी अच्छा मिलता है.'